Document ID: 32008D0985

РЕШЕНИЕ НА КОМИСИЯТА
от 15 декември 2008 година
за разрешаване пускането на пазара на листа от Morinda citrifolia като нова хранителна съставка по силата на Регламент (ЕО) № 258/97 на Европейския парламент и на Съвета
(нотифицирано под номер C(2008) 8108)
(само текстът на английски език е автентичен)
(2008/985/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
като има предвид, че:
(1)
На 10 ноември 2004 г. Baker & McKenzie отправиха искане от името на Morinda Inc. към компетентните белгийски органи за пускането на пазара на листа от Morinda citrifolia като нова хранителна съставка.
(2)
На 30 ноември 2005 г. компетентният белгийски орган за оценка на храните издаде доклад за първоначална оценка. В посоченият доклад органът стига до заключението, че е необходимо да се направи допълнителна оценка.
(3)
На 21 март 2006 г. Комисията препрати доклада за първоначална оценка на всички държави-членки.
(4)
Някои държави-членки повдигнаха допълнителни въпроси относно безопасността на листата от Morinda citrifolia.
(5)
Поради това на 14 ноември 2006 г. бе проведена консултация с Европейския орган за безопасност на храните (ЕОБХ).
(6)
На 10 юли 2008 г. ЕОБХ прие „Становище на Експертната група по диетични храни, хранене и алергии по искане на Комисията относно безопасността на листата от Morinda citrifolia L.“.
(7)
В посоченото становище групата стига до заключението, че употребата на сушени и печени листа от M. citrifolia за приготвяне на запарки при предвидените нива на прием е безопасна.
(8)
Въз основа на научната оценка е установено, че сушените и печени листа от Morinda citrifolia отговарят на критериите, установени в член 3, параграф 1 от Регламент (ЕО) № 258/97.
(9)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Уточнените в приложението сушени и печени листа от Morinda citrifolia могат да бъдат пуснати на пазара в Общността като нова хранителна съставка за приготвяне на запарки.
Член 2
Означението на новата хранителна съставка, разрешена с настоящото решение, върху етикета на храната, в чийто състав тя влиза, е „листа от нони“ или „листа от Morinda citrifolia“.
Член 3
Сушените и печени листа от Morinda citrifolia се използват изключително за приготвяне на запарки. Те се опаковат така, че за приготвянето на чаша със запарка за консумация да не се използват повече от 1 g сушени и печени листа от Morinda citrifolia.
Член 4
Адресат на настоящото решение е Morinda Inc., 333 West River Park Drive, Provo, Utah 84604, САЩ.
Съставено в Брюксел на 15 декември 2008 година.

Labels: 7
0
18
17